Source: http://www.skzl.sk/aktuality/727-
Timestamp: 2019-09-22 00:38:21+00:00
Document Index: 5846842

Matched Legal Cases: ['§ 26', '§ 31', '§ 4', '§ 26', '§ 30', '§ 30']

Zákon, ktorým sa mení a dopĺňa zákon č. 124/2006 Z.z. v znení zákona č. 309/2007 a o zmene a doplnení zákona č. 355/2007 Z.z. | SKZL
Hlavná stránka Aktuality Zákon, ktorým sa mení a dopĺňa zákon č. 124/2006 Z.z. v znení zákona č. 309/2007 a o zmene a doplnení zákona č. 355/2007 Z.z.
Zákon, ktorým sa mení a dopĺňa zákon č. 124/2006 Z.z. v znení zákona č. 309/2007 a o zmene a doplnení zákona č. 355/2007 Z.z.
Dňa 1. apríla 2008 bol prijatý v parlamente zákon, ktorým sa mení a dopĺňa zákon č. 124/2006 Z.z. o bezpečnosti a ochrane zdravia pri práci a o zmene a doplnení niektorých zákonov v znení zákona č. 309/2007 a o zmene a doplnení zákona č. 355/2007 Z.z. o ochrane, podpore a rozvoji verejného zdravia a o zmene a doplnení niektorých zákonov (ďalej len „zákon“).
Zmenou prešiel aj § 26 zákona o pracovnej zdravotnej službe.
Zmena bola rozsiahla, preto Vám prinášam úplné znenie tohto ustanovenia zákona s komentárom:
(1) Pracovná zdravotná služba poskytuje zamestnávateľovi odborné poradenské služby v oblasti ochrany zdravia pri práci výkonom zdravotného dohľadu, pri ktorom
b) hodnotí faktory pracovného prostredia a a stav pracovných podmienok, ktoré môžu ovplyvňovať zdravie zamestnancov,
(2) Úlohy pracovnej zdravotnej služby vykonáva tím odborných zdravotníckych pracovníkov kvalifikovaných na výkon pracovnej zdravotnej služby. 28)
(3) Úlohy pracovnej zdravotnej služby podľa odseku 1 písm. a) až d), písm. e) prvého bodu a písm. g) u zamestnávateľa, ktorý zamestnáva menej ako 19 zamestnancov, ktorí vykonávajú práce zaradené do prvej alebo druhej kategórie, 28a) môže samostatne vykonávať aj lekár so špecializáciou v špecializačnom odbore pracovné lekárstvo, preventívne pracovné lekárstvo a toxikológia, služby zdravia pri práci a verejné zdravotníctvo alebo asistent po získaní vysokoškolského vzdelania v odbore verejné zdravotníctvo alebo vyššieho odborného vzdelania v odbore diplomovaný asistent hygieny a epidemiológie so špecializáciou v špecializačnom odbore zdravie pri práci, s ktorým má zamestnávateľ uzatvorený pracovnoprávny vzťah alebo obdobný pracovný vzťah.
(4) Úlohy pracovnej zdravotnej služby podľa odseku 1 u poskytovateľa zdravotnej starostlivosti, 28b) ktorého zamestnanci vykonávajú práce zaradené do prvej alebo druhej kategórie, môže plniť aj ním určený jeden alebo viacerí odborní zdravotnícki pracovníci, s ktorými má uzatvorený pracovný pomer alebo obdobný pracovný vzťah; poskytovateľ zdravotnej starostlivosti, ktorý je fyzickou osobou, môže úlohy pracovnej zdravotnej služby plniť osobne.
Odkaz 28a) § 31 zákona č. 355/2007 Z.z.
28b) § 4 zákona č. 578/204 Z.z.
Ako uvádza navrhovateľ v odôvodní k novým odsekom 3 a 4 § 26 zákona, umožní sa týmto alternatívne riešiť výkon pracovnej zdravotnej služby u zamestnávateľov, u ktorých sa vykonávajú nerizikové práce a ktorí zamestnávajú menej ako 19 zamestnancov, resp. praôcovnú zdravotnú službu vykonávajú svojimi zamestnancami – odbornými zdravotníckymi pracovníkmi. Navrhovaným doplnením tohto ustanovenia sa sleduje zníženie zaťaženia takto vymedzených zamestnávateľov.
Ďalšia dôležitá zmena uvedená v tomto zákone je upravená v Čl. II zákona, ktorým sa mení a dopĺňa zákon č. 355/2007 Z.z. o ochrane, podpore a rozvoji verejného zdravia a o zmene a doplnení niektorých zákonov.
Dôležitou zmenou je nové znenie § 30 zákona č. 355/2007 Z.z. , ktorý upravuje povinnosti pri ochrane zdravia pri práci.
Navrhovateľ navrhované zmeny ustanovenia § 30 zákona č. 355/2007 Z.z. odôvodnil takto:
Zmena má zúžiť povinnosť zamestnávateľa zabezpečiť posudzovanie zdravotnej spôsobilosti na prácu pre svojich zamestnancov. Uvedená povinnosť sa bude vzťahovať len na zamestnancov, ktorí vykonávajú prácu zaradenú do kategórie 3 alebo 4 (rizikové práce) alebo prácu podľa osobitných predpisov, u ktorej sa vyžaduje zdravotná spôsobilosť (napr. vodiči z povolania, železničiari, súkromná bezpečnostná služba). Rovnako aj fyzická osoba – podnikateľ, ktorá nezamestnáva iné fyzické osoby, ak vykonáva rizikovú prácu alebo prácu podľa osobitných predpisov, u ktorej sa vyžaduje zdravotná spôsobilosť, sa musí podrobiť lekárskej preventívnej prehliadke vo vzťahu k práci. Frekvencia výkonu lekárskych preventívnych prehliadok vo vzťahu k práci je s prihliadnutím na zaradenie práce do tretej alebo štvrtej kategórie.
Lekárske preventívne prehliadky vo vzťahu k práci vykonávajú lekári pracovnej zdravotnej služby s určenou špecializáciou zameranou na pracovné lekárstvo (pracovné lekárstvo, klinické pracovné lekárstvo a klinická toxikológia, služby zdravia pri práci). Títo „pracovní lekári“ sú v najvyššej miere odborne erudovaní posúdiť zdravotnú spôsobilosť na prácu najmä u zamestnancov, ktorí vykonávajú rizikové práce, t. j. práce, pri ktorých je zvýšené nebezpečenstvo vzniku chorôb z povolania a iných poškodení zdravia z práce. Vzhľadom na skutočnosť, že v Slovenskej republike je v súčasnosti nedostatočný počet kvalifikovaných lekárov, špecialistov v odbore pracovné lekárstvo v tímoch pracovnej zdravotnej služby, navrhuje sa dočasne, na prechodné obdobie do 31.12.2011, aby lekárske preventívne prehliadky vo vzťahu k práci u osôb vykonávajúcich rizikové práce, vykonávali aj lekári so špecializáciou všeobecné lekárstvo pod dohľadom lekára pracovnej zdravotnej služby s určenou špecializáciou zameranou na pracovné lekárstvo. Lekári so špecializáciou v odbore všeobecné lekárstvo sú aj v súčasnosti dôležitými členmi tímov pracovnej zdravotnej služby. Navrhuje sa, aby lekárske preventívne prehliadky vo vzťahu k práci u osôb, u ktorých sa zdravotná spôsobilosť vyžaduje podľa osobitného predpisu, ak ide o práce zaradené do prvej a druhej kategórie, vykonávali aj lekári s určenou špecializáciou, ktorí nie sú lekármi pracovnej zdravotnej služby.
Navrhuje sa aby, zamestnávateľ alebo fyzická osoba – podnikateľ, ktorá nezamestnáva iné fyzické osoby uhrádzali náklady v súvislosti s posudzovaním zdravotnej spôsobilosti na prácu, ktoré vznikli pred uzatvorením pracovnoprávneho vzťahu alebo obdobného pracovného vzťahu, ak ide o práce zaradené do tretej alebo štvrtej kategórie alebo zdravotná spôsobilosť sa vyžaduje podľa osobitného predpisu a po skončení pracovnoprávneho vzťahu alebo obdobného pracovného vzťahu u osôb, ktoré vykonávali rizikovú prácu s možnými neskorými následkami na zdravie.
Cieľom navrhovaných zmien je zabezpečiť preventívnu ochranu zdravia pri práci prostredníctvom pracovnej zdravotnej služby prioritne pre zamestnancov a fyzické osoby - podnikateľov, ktoré nezamestnávajú iné fyzické osoby, ktoré sú pri práci exponovaní v závažnej miere zdraviu škodlivým faktorom práce a pracovného prostredia, t. j. vykonávajú rizikové práce (kategória 3 a 4, t.j. približne 5 % osôb). Navrhované zmeny podstatne znížia náklady zamestnávateľov ako aj fyzických osôb - podnikateľov, ktorí nezamestnávajú iné fyzické osoby súvisiace s posudzovaním zdravotnej spôsobilosti na prácu, ako aj náklady na zabezpečenie pracovnej zdravotnej služby.
Navrhované zmeny v legislatívnych úpravách sú v súlade so smernicou Rady 89/391/EHS o zavádzaní opatrení na podporu zlepšenia bezpečnosti a ochrany zdravia pracovníkov pri práci.
Zákon nadobúda účinnosť od 1. mája 2008. Jeho znenie nie je ešte zverejnené v Zbierke zákonov. O jeho zverejnení Vás budeme informovať na stránke SKZL.
(85 Návštevy)
(354 Návštevy)
(358 Návštevy)
(689 Návštevy)
42/2019_SR Slovenské dentálne dni
69/2019_SR SLOVAKODENT 2019 ŽILINA